Η ενημερότητα παιδιών Δημοτικού για τη δυνατότητα ρύθμισης του συναισθήματος: Η αλλαγή σκέψεων και στόχων ως στρατηγικές ρύθμισης αρνητικών συναισθημάτων
Creators: name: Λαμπριανίδου, Ελευθερία Ευσταθίου
Publisher: name: Aristotle University of Thessaloniki
Year: 2019
Subjects: Μεταγνωστικές στρατηγικές
Συναισθηματική ρύθμιση
Συναισθήματα
Metacognitive strategies
Emotion regulation
Emotions

description: Η παρούσα μελέτη διερευνά: (α) την ενημερότητα των παιδιών δημοτικού για το ότι η χρήση μεταγνωστικών στρατηγικών ρύθμισης (στρατηγικές αλλαγής της σκέψης ή του στόχου) μπορεί να μειώσει τα αρνητικά συναισθήματα της λύπης, του θυμού και του φόβου (β) την ευελιξία τους ως προς την επιλογή στρατηγικών ανάλογα με το αρνητικό συναίσθημα που πρόκειται να ρυθμιστεί και (γ) την ευελιξία τους ως προς την επιλογή στρατηγικών ανάλογα με τη δυνατότητα ή μη ελέγχου της κατάστασης από το ίδιο το άτομο. Το δείγμα της έρευνας αποτέλεσαν 60 μαθητές (Ν=30) και μαθήτριες της Α΄ (Ν=30) και Ε΄ τάξης δημοτικών σχολείων από διάφορα εκπαιδευτικά και κοινωνικοοικονομικά περιβάλλοντα. Η εξέταση των παιδιών ήταν ατομική και περιελάμβανε 3 έργα: (α) ερωτήσεις για τη χρήση στρατηγικών ρύθμισης αρνητικών συναισθημάτων σε παρελθόντα αυτοβιογραφικά γεγονότα (β) υποθετικές ιστορίες τρίτων προσώπων που βιώνουν αρνητικά συναισθήματα και αντίστοιχες ερωτήσεις για τη δυνατότητα ρύθμισή τους, (γ) υποθετικές καταστάσεις που ενεργοποιούν αρνητικά συναισθήματα με δυνατότητα ή μη ελέγχου της αλλαγής τους από το ίδιο το άτομο και αντίστοιχες ερωτήσεις για τη χρήση στρατηγικών συναισθηματικής ρύθμισης. Διερευνήθηκαν επίσης πιθανές διαφορές ως προς την ενημερότητα για τη χρήση στρατηγικών συναισθηματικής ρύθμισης μεταξύ των παιδιών της Α' τάξης (αρχή δημοτικού) και της Ε' τάξης (περίπου στο τέλος του δημοτικού). Τα ευρήματα έδειξαν ότι τα παιδιά στη μέση παιδική ηλικία έχουν ένα καλά αναπτυγμένο ρεπερτόριο μεταγνωστικών στρατηγικών ρύθμισης του αρνητικού συναισθήματος και έχουν αρχίσει να εγκαταλείπουν σταδιακά την επιλογή των συμπεριφορικών στρατηγικών για τη μείωση των αρνητικών συναισθημάτων που βιώνουν, βρίσκοντας ως καταλληλότερες και αποτελεσματικότερες τις μεταγνωστικές. Επιπλέον, παρατηρήθηκαν αναπτυξιακές διαφορές μεταξύ των δύο τάξεων στην αναφορά στρατηγικών για τη ρύθμιση των μη ελεγχόμενων καταστάσεων. Συγκεκριμένα, διαπιστώθηκε ότι τα μεγαλύτερα παιδιά αναγνωρίζουν ευκολότερα τις καταστάσεις στις οποίες δεν μπορεί να αλλάξει το εξωτερικό περιβάλλον και επιλέγουν σημαντικά περισσότερες μεταγνωστικές στρατηγικές για τη ρύθμιση των αρνητικών συναισθημάτων, ενδεικτικό της ευελιξίας τους ως προς την επιλογή των πιο αποτελεσματικών στρατηγικών ρύθμισης του συναισθήματος και της ευαισθησίας τους ως προς την επίδραση παραγόντων πλαισίου
description: The present study investigates: (a) primary school children’s awareness that the use of metacognitive regulation strategies (change of thoughts or goals) can reduce negative feelings of sadness, anger and fear (b) their flexibility in choosing strategies according to the negative feeling that needs to be regulated and (c) their flexibility in choosing strategies according to whether the situation, that causes the negative feeling, is controllable or uncontrollable. The sample of research was 60 students, boys (N=30) and girls (N=30), from different educational and socio – economic backgrounds, who attended the first and fifth grades of primary school. The examination of the children was individual and included three research tools: (a) questions for using emotion regulation strategies to alleviate negative emotions in past autobiographical events, (b) hypothetical stories about other people who experience negative emotions and questions about their ability to regulate them, (c) hypothetical situations that trigger negative emotions which are controllable or uncontrollable and related questions about the use of emotion regulation strategies. Possible differences in the awareness of the use of emotion regulation strategies between first grade (primary school) and fifth grade (approximately at the end of primary school) children were also explored. Findings have shown that children in middle childhood have a well-developed repertoire of metacognitive negative emotion regulation strategies and gradually abandon the behavioral strategies because they find metacognitive strategies more appropriate and effective. In addition, there were developmental differences between the two grades in reporting emotion regulation strategies to regulate uncontrollable situations. More specifically, it has been researched that older children can more easily recognize situations in which the external environment cannot be changed and they choose significantly more metacognitive strategies to regulate negative emotions. This result indicates their flexibility in choosing the most effective emotion regulation strategies and their sensitivity to the influence of contextual factors